## Uredba o izmjenama i dopunama Uredbe o Agenciji za pravni promet i posredovanje nekretninama

### NN 132/2002 (13.11.2002.), Uredba o izmjenama i dopunama Uredbe o Agenciji za pravni promet i posredovanje nekretninama

# VLADA REPUBLIKE HRVATSKE

2133

Na teme­lju članka 12. Zakona o
ustanovama (»Narodne novine«, br. 76/93, 29/97 i 47/99), Vlada Republike
Hrvatske je na sjednici održanoj 7. studenoga 2002. godine donijela

## UREDBU

### O IZMJENAMA I DOPUNAMA UREDBE O AGENCIJI ZA PRAVNI PROMET I POSREDOVANJE NEKRETNINAMA

Članak 1.

U Uredbi o Agenciji za pravni
promet i posredova­nje nekretninama (»Narodne novine«, br. 45/97, 63/97 i
65/99) iza članka 3. dodaje se članak 4. koji glasi:

»Uz poslove propisane člankom 3.
ove Uredbe APN obav­lja i poslove propisane Zakonom o društveno poticanoj
stanograd­nji (»Narodne novine«, broj 109/2001) i drugim posebnim propisima.«

Članak 2.

Članak 5. mije­nja se i glasi:

»APN može nekretnine iz članka
3. ove Uredbe prodavati držav­ljanima Republike Hrvatske za gotovinu ili uz
obročnu otplatu, odnosno teme­ljem zajmova banaka ili drugih financijskih
ustanova.«

Članak 3.

Članak 6. mije­nja se i glasi:

»(1) Uvjeti i način prodaje
nekretnina iz članka 3. ove Ured­be, te instrumenti osigura­nja potraživa­nja
ugovorene kupoprodajne cijene utvrđuju se posebnim aktom koje­g donosi Upravno
vijeće APN-a.

(2) Za cjelokupni dužni iznos
obročne otplate korisnik jamči založnim pravom u korist APN-a koje se k­njiži
na kup­ljenoj ne­kretnini.«

Članak 4.

U članku 7. u stavku 2. iza
riječi »nekretnina« dodaju se rije­či »iz članka 3. ove Uredbe.«

Članak
5.

U članku 10. stavak 3. mije­nja
se i glasi:

»(3) Ministar za javne radove,
obnovu i gradite­ljstvo, ministar pravosuđa, uprave i lokalne samouprave,
ministar financija i ministar po­ljoprivrede i šumarstva po položaju su članovi
Upravnog vijeća, a ministar za javne radove, obnovu i gradite­ljstvo je
predsjednik Upravnog vijeća.«

Iza stavka 3. dodaje se novi
stavak 4. koji glasi:

»(4) Svaki član Upravnog vijeća
može ovlastiti osobu koja će ga zamje­njivati u radu Upravnog vijeća.«

Dosadaš­nji stavak 4. postaje
stavak 5.

Članak
6.

U članku 11. u stavku 1. točka
5. mije­nja se i glasi:

»5. imenuje i razrješava
zamjenika i pomoćnike direktora APN-a na prijedlog direktora«

Točka 6. briše se.

Dosadaš­nje točke 7. i 8.
postaju točke 6. i 7.

Članak
7.

U članku 12. stavak 2. mije­nja
se i glasi:

»(2) Upravno vijeće podnosi
Vladi Republike Hrvatske iz­vješ­će o radu APN-a jednom godiš­nje.«

Iza stavka 2. dodaje se stavak
3. koji glasi:

»(3) Nadzor nad poslova­njem i
kontrolu financijskog poslo­va­nja APN-a u primjeni Zakona o društveno
poticanoj stanograd­nji provode Ministarstvo financija i Državni ured za
reviziju.«

Članak
8.

Članak 13. mije­nja se i glasi:

»Upravno vijeće može obav­lja­nje
pojedinih stručno-teh­nič­kih poslova APN-a propisanih člankom 3. i člankom 4.
ove Ured­be povjeriti domaćoj ili stranoj, fizičkoj ili pravnoj osobi
specijaliziranoj za poslove iz djelatnosti APN-a te tijelima državne uprave.«

Članak 9.

U članku 14. stavku 3. riječi »i
zamjenika direktora« brišu se.

Članak 10.

U članku 15. stavak 1. mije­nja
se i glasi:

»(1) Unutar­nje ustrojstvo, rad
stručnih službi, te ostala pita­nja vezana uz djelatnost APN-a pobliže se
uređuju Statutom i općim aktima.«

Članak 11.

Članak 16. briše se.

Članak 12.

U članku 17. iza stavka 4.
dodaje se novi stavak 5. koji glasi:

»(5) Odredbe ovog članka ne
odnose se na pravne poslove vezana uz provedbu Zakona o društveno poticanoj
stanograd­nji.«

Članak
13.

Ova Uredba stupa na snagu danom objave u »Narodnim
novinama«.

Klasa: 023-03/02-01/16
Urbroj: 5030115-02-1
Zagreb, 7. studenoga 2002.

Predsjednik
**Ivica Račan,** v. r.

Uredba, NN 132/2002-2133